Uputstvo – engleski jezik (27. 04. – 30. 04. 2020.)

Dragi đaci šestaci,

Ove nedelje pričaćemo o modalnim glagolima!

Možda vama to sada zvuči jaaako komplikovano, ali nije! Vi ih već znate, ali ne znate da se oni tako zovu!

Na primer, prvi modalni glagol koji znate je CAN – moći, smeti.

I can speak English.

We can not go out now.

Sledeća dva modalna glagola imaju isto značenje, a to su:

**MUST** ili **HAVE TO** (zapamtite da za 3. lice jednine nije HAVE TO, već je HAS TO), a znače **MORATI**.

I must / have to wash my hands. Moram da operem ruke.

She must / has to study now. Ona mora da uči sada.

Dakle, u potvrdnom obliku glagoli MUST i HAVE TO imaju isto značenje.

**MUST = HAVE TO**

ALI....

U odričnom obliku **MUSTN’T** i  **DON’T HAVE TO** (za treće lice jednine je DOESN’T HAVE TO) ova dva glagola imaju potpuno različito značenje

**MUSTN’T ≠ DON’T HAVE TO**

Mustn’t - NE SMETI

DON’T HAVE TO – NE MORATI

Primer:

You don’t have to eat if you are not hungry. – Ne moraš da jedeš ako nisi gladan.

She doesn’t have to help me, I can do it by myself. – Ona ne mora da mi pomogne, mogu da uradim sam.

We mustn’t steal. – Ne smemo da krademo!

I još nešto važno!!!!

Prošlo vreme glagola „must“ NE POSTOJI! U prošlom vremenu koristi se samo oblik HAD TO

I had to buz new shoes. – Morala sam da kupim nove cipele.

Thez had to call me. – Morali su da me pozovu.

**Za domaći zadatak ove nedelje je sledeće:**

**1. prepisati i prevesti lekciju na strain 80 i 81**

**2. napisati po tri rečenice sa must / have to , mustn’t i don’t have to**

Lepo učite i vežbajte. I obavezno gledajte filmove, crtaće, naučne emisije... BEZ PREVODA!!! ☺

Lepo radite ovonedeljni domaći!